I [[1530]] og [[1580]] blev slottet forsynet med ottekantede hjørnetårne, hvoraf det ene blev bestemt til at rumme fangekælderen. Brundlund Slots historie fra [[1606]]-[[1805]] er en vedvarende historie om et slot, der bestandigt blev repareret, lappet og ombygget. I 1805 fik den kongelige landbygmester [[C.F. Hansen (arkitekt)|C.F. Hansen]] ansvaret for en gennemgribende [[restaurering]] af Brundlund Slot, der varede til [[1807]]. Hansen fjernede praktisk talt alt i slottets indre og genopbyggede det i ny form. Ydermurene blev ombygget og forenklede, og borgen fik et nyt tag. Sydgavlen blev prydet med spidsbuede vinduer og er et sjældent tidligt eksempel på [[nygotik]] – både i Danmark og i arkitektens produktion.
Bygninger,_konstruktioner_og_anlæg Kultur Foreninger Organisationer